Nõukogu määrustega, mis käsitlevad valveaega (nr 495/77) ja eriti raskeid töötingimusi (nr 858/2004), on nähtud ette, et komisjon esitab igal aastal nõukogule aruande asjaomastes määrustes osutatud hüvitisi saavate ametnike ja muude teenistujate arvu kohta kategooriate kaupa ning hüvitistega seotud kogukulude kohta.

Hüvitis on väljendatud punktides, mida saadakse iga tegelikult töötatud tunni eest.. Punktide arv võib olla 2 (nt kui keskmine helitugevus ületab 85 detsibelli) kuni maksimaalselt 50 (juhul kui ametnik kannab kompaktset tulevastast kaitseülikonda). Iga punkt on võrdne 0,032 %ga esimese palgaastme esimesse järku kuuluva ametniku põhipalgast (2018. aastal 0,93 eurot).

Kõnealuse hüvitise õiguslik alus on personalieeskirjade artikkel 56c ning nõukogu 29. aprilli 2004. aasta määrus nr 858/2004 muudetud kujul. Hüvitist makstakse eriliste töötingimuste eest, mis on seotud 1) isikukaitsevahenditega (ebamugavate spetsiaalsete kaitserõivaste kandmine, osaline kaitse), 2) töökoha (kinnised, mürarikkad ja ohtlikud ruumid) ja 3) töö olemusega (näiteks söövitavate ainete käitlemine, töö lõhkeainetega).

–2. määr: töö kahes vahetuses, sealhulgas öösel, nädalavahetusel ja riigipühadel: 634,89 eurot;

–3. määr: töö 24 tundi ööpäevas, välja arvatud nädalavahetusel ja riigipühadel: 694,17 eurot;

–4. määr: töö 24 tundi ööpäevas, 7 päeva nädalas: 946,38 eurot.

4.2. Hüvitise saajate arv hüvitise määra kohta

Institutsioon 1. määr 2. määr 3. määr 4. määr Kokku 420,64 eurot 634,89 eurot 694,17 eurot 946,38 eurot Komisjon 14 0 8 90 112 - millest JRC 0 0 8 17 25 Nõukogu 25 0 0 50 75 Euroopa Parlament 48 500 0 55 603 Euroopa Kohus 0 0 0 0 0 Euroopa Kontrollikoda 2 0 0 17 19 Euroopa Majandus- ja Sotsiaalkomitee 2 0 0 0 2 Euroopa Regioonide Komitee 4 0 0 0 4 Euroopa Andmekaitseinspektor 0 0 0 0 0 Euroopa Ombudsman 0 0 0 0 0 Euroopa välisteenistus 25 0 0 12 37 Kokku 120 500 8 224 852





4.3. Hüvitise saajate arv töövaldkonna kohta

Institutsioon JRC Kriisi- olukorra-

koordi-neerimine IKT Turva-lisus Keskjaam/

valvelaud ÜVJP/

EJKP Tehnilised seadmed Kaudne tegevus Kokku Komisjon 25 9 14 64 0 0 0 0 112 - millest JRC 25 0 0 0 0 0 0 0 25 Nõukogu 0 0 0 75 0 0 0 0 75 Euroopa Parlament 0 0 0 545 58 0 0 0 603 Euroopa Kohus 0 0 0 0 0 0 0 0 0 Euroopa Kontrollikoda 0 0 0 17 2 0 0 0 19 Euroopa Majandus- ja Sotsiaalkomitee 0 0 0 2 0 0 0 0 2 Euroopa Regioonide Komitee 0 0 0 4 0 0 0 0 4 Euroopa Andmekaitse-inspektor 0 0 0 0 0 0 0 0 0 Euroopa Ombudsman 0 0 0 0 0 0 0 0 0 Euroopa välisteenistus 0 0 13 12 0 12 0 0 37 Kokku 25 9 27 719 60 12 0 0 852

5. Asjaomased teenistused ja põhjused

Nõukogu, komisjon, Euroopa välisteenistus, Euroopa Parlament, Euroopa Kohus ja kontrollikoda kasutavad valveaega ja/või vahetustega tööd ning maksavad õigusaktidega ette nähtud hüvitisi.

Alates 2017. aastast on Euroopa Regioonide Komiteel ja Euroopa Majandus- ja Sotsiaalkomiteel ühine valveaega ja vahetustega tööd hõlmav teenistus.

Komisjon on endiselt ainus institutsioon, kes maksab hüvitist eriti raskete töötingimuste eest Teadusuuringute Ühiskeskuses, infrastruktuuri- ja logistikaametis Brüsselis (OIB) ning energeetika peadirektoraadi tuumarajatiste inspektoritele (2018. aastal loodud uus teenistus).

5.1. Valveaja põhjused

Komisjon:

2018. aastal maksis komisjon valveaja eest hüvitist 416 töötajale (2017. aastal 394 töötajale). Nendest ligikaudu 36 % (150) töötas mõnes uurimiskeskuses. Valveaja põhjused on sarnaselt varasemate aastatega seotud peamiselt turvalisuse ja julgeolekuga (tuletõrjeteenistus, kiirgusseire ja -kaitse jne). Teadusuuringute Ühiskeskuses ollakse valves enamasti kodus, erandiks on Ispra, kus ametiülesannete spetsiifilisusest tulenevalt ollakse valves töökohal või kodus.

Väärib märkimist, et komisjoni teistes peadirektoraatides on hüvitise saajate arv märkimisväärselt kasvanud IT-teenuste valdkonnas (103 võrreldes 83 hüvitise saajaga 2017. aastal). Eelkõige kasvas see arv informaatika peadirektoraadis pärast seda, kui loodi 3 uut talitust, nimelt 1) DISS (digitaalidentiteetide ja juurdepääsuõiguste keskne haldamine), 2) TESTA (turvaline side liikmesriikide, Euroopa institutsioonide ja asutustega) ja 3) EU SEND (turvaline elektrooniline side Euroopa institutsioonide vahel). Muudes talitustes on olukord peaaegu sama nagu 2017. aastal. Euroopa elanikkonnakaitse ja humanitaarabioperatsioonide peadirektoraadis täheldatakse hüvitise saajate arvu väikest suurenemist (2018. aastal 50 ja 2017. aastal 45) seoses liikmesriikidele ööpäevaringselt ja seitse päeva nädalas antava abiga, millega tagatakse reaalajas järelevalve ja viivitamatu reageerimine katastroofidele kogu maailmas.

Nõukogu: nõukogu maksis valveaja eest 2018. aastal hüvitist 77 töötajale (2017. aastal 71 töötajale). Rakendatud on kolm talitust, mis hõlmavad järgmisi valdkondi: 1) info- ja kommunikatsioonitehnoloogia (IKT), sekkumised selleks, et tagada teabe- ja sidevõrkude kaitse ning nõuetekohane toimimine; 2) turvalisus/julgeolek, et reageerida viivitamatult mis tahes vahejuhtumitele, mis võivad ohustada nõukogu peasekretariaadi töötajaid ning nõukogu ja Euroopa Ülemkogu tegevust, ja pakkuda ööpäevaringselt ja seitse päeva nädalas toetust tööl olevatele turvatöötajatele; 3) roteeruva eesistujariigi ja Euroopa Ülemkogu eesistuja kiireloomuliste avalduste koostamine, internetis avaldamine ja levitamine ÜVJP/EJKP raames. 2018. aastal oldi valves ainult kodus.